text: Regionsrådsformand: En af mine ” yndlingsborgmestre”
  10 maj 2016 kl. 20.25
  Stephanie Lose savner allerede Tønders borgmester Laurids Rudebeck (V). 
  Tirsdag aften modtog regionsrådsformand, Stephanie Lose (V), nyheden om, at Tønders borgmester Laurids Rudebeck (V) er død 56 år gammel, og regionsrådsformanden beskriver sin partikollega som et ”fantastisk menneske”.
  - Han er en af mine yndlingsborgmestre, og han var fuld af virkelyst og vilje. For ham måtte man ikke sige, at noget ikke kunne lade sig gøre, selvfølgelig kunne det det, siger regionsrådsformand Stephanie Lose (V) om Laurids Rudebeck (V) til TV SYD.
  Stephanie Lose uddyber kommentaren på sin Facebook-profil, hvor hun skriver, at han ”gjorde en forskel i Tønder og i Sønderjylland”. Du kan se hele Stephanie Loses mindeord her:
  
  